text: Horsens-pige måtte nøjes med 2.-pladsen
  27 februar 2011 kl. 09.03
  I finalen ved det danske melodi grand prix lørdag aften i Ballerup Super Arena dystede gruppen med Anne Noa fra Horsens med sangen "Sleepless" - og blev en flot nr. to.
  Den 17-årige Anne Mette Nordlund Skovby med kunstnernavnet Anne Noa kvalificerede sig først til semifinalen, hvor hun slog Stine Kincks "Hvad hjertet lever af", men hun tabte altså finalen. 
  Trods sygdom og problemer med stemmen i dagene op til grand prixet, var det en Anne Noa med klar og sikker røst, der gik på scenen foran 7000 publikummer i arenaen og to millioner tv-seere.
  Anne Noa er født og opvokset i Horsens. Hun har gået på Sct. Ibs Skole og går i dag på Horsens Statsskole.
  